Duarte de Portugal

Duarte I de Portugal, nado en Viseu o 31 de outubro de 1391 e finado en Tomar o 9 de setembro de 1438, foi rei de Portugal.

Era fillo de Xoán I de Portugal e da súa muller Filipa de Lencastre. Sucedeu a seu pai en 1433. 

Foi alcumado O Elocuente, polo verbo empregado nas obras que escribiu, é tamén como O Rei filósofo, e formou parte dos chamados príncipes da "Ínclita Xeración". 

Recibiu o seu nome en homenaxe ao avó de súa nai, o rei Eduardo III de Inglaterra.

 Reinado 
Durante o seu reinado, o seu irmán Henrique estableceuse en Sagres, dende onde dirixiu as navegacións: así, en 1434 Gil Eanes dobrou o Cabo Bojador, un punto lendario da época, cuxa travesía causaba terror aos mariñeiros; aí avanzou - para Angra dos Vermellos en 1435, e Afonso Gonçalves Baldaia alcanzou o Río de Ouro e Pedra da Galé en 1436.

Fóra da esfera política, Duarte foi un home interesado en cultura e coñecemento. Escribiu libros de poesía e prosa. Destes últimos destaca o Leal Conselheiro (un ensaio sobre diversos temas onde a moral e relixión teñen especial enfoque) e o Livro da Ensinança de Bem Cavalgar Toda Sela (en forma de manual para cabaleiros). Estaba a preparar unha revisión do código civil portugués cando a peste negra matouno.

 Descendencia 
Da súa esposa, a infanta Lionor de Aragón (1402-1455), tivo nove fillos. A raíña foi rexente do reino ata Afonso V acadar a maioría de idade, o que xerou controversia no reino, pois a opinión pública consideraba os infantes Pedro, Henrique e Xoán máis capaces para a rexencia.

Lionor mantívose como rexente ata 1440, asinando os actos rexios como a triste raíña, e nese ano foi substituída polo infante Pedro e afastada da corte. Exiliouse en España e morreu en Toledo. Deste casamento naceron:

 Xoán de Portugal (1429-1433), morreu novo.
 Filipa de Portugal (1430-1439), morreu novo.
 Afonso V de Portugal (1432-1481), sucesor do seu pai no trono portugués.
 María de Portugal (nacida e morta en 1432).
 Fernando de Portugal, duque de Viseu (1433-1470), pai do rei Manuel I de Portugal.
 Lionor de Portugal (1434-1467), casou con Frederico III do Sacro Imperio Romano Xermánico.
 Duarte de Portugal (nado e morto en 1435).
 Catarina de Portugal (1436-1463).
 Xoana de Portugal (1439-1475), casou co rei Henrique IV de Castela e foi nai de Xoana de Castela ou A Excelente Señora.

Véxase tamén

 Ligazóns externas 
 Chronica de El-Rei D. Duarte, Rui de Pina (1440-1522), Porto: Renascença Portuguesa, 1914, na Biblioteca Nacional Digital . 

Duarte
Categoría:Cabaleiros da Orde da Xarreteira
Categoría:Dinastía de Avis
Categoría:Nados en 1391
Categoría:Finados en 1438